Πάπας Λέων ΣΤ΄

Ο Πάπας Λέων ΣΤ΄ (πέθανε τον Φεβρουάριο του 929) ήταν Πάπας της Ρώμης και κυβερνήτης στα Παπικά Κράτη από τον Ιούνιο του 928 μέχρι τον θάνατο του. Η παποσύνη του βρισκόταν σε μια περίοδο γνωστή ως "Saeculum obscurum" στην οποία η παπική εξουσία ήταν περιορισμένη. Ο Λέων ΣΤ΄ γεννήθηκε σε Ρωμαϊκή οικογένεια, ο πατέρας του ήταν ο Χριστόφορος ο οποίος είχε διοριστεί Πριμικήριος από τον πάπα Ιωάννη Η΄ (876), μέλος σύμφωνα με την παράδοση της οικογένειας Σαγκουίνι.Platina, Bartolomeo (1479), The Lives of the Popes From The Time Of Our Saviour Jesus Christ to the Accession of Gregory VII, Τομ. 1, London: Griffith Farran & Co., σ. 247Georgina Masson, The Companion Guide to Rome (1980), σ. 177 Πριν από την παποσύνη του ο Λέων ΣΤ΄ είχε διοριστεί Καρδινάλιος-Ιερέας στην εκκλησία της Σάντα-Σουζάννα.Mann, σ. 188 Ο Λέων ΣΤ΄ εξελέγη πάπας γύρω στον Ιούνιο του 928 σε μια περίοδο μεγάλης αναρχίας. Η επιλογή του έγινε από την Μαροζία η οποία είχε τον έλεγχο της Ρώμης μαζί με τον σύζυγο της Γουίδων της Τοσκάνης, το ζεύγος είχε διατάξει την φυλάκιση και τον θάνατο του προκατόχου του πάπα Ιωάννη Ι΄.Mann, σσ. 163-164 Το σύντομο χρονικό διάστημα της παποσύνης του επιβεβαιώθηκαν οι Σύνοδοι του Σπλιτ. Ολοκλήρωσε τις επιλογές του προκατόχου του σχετικά με την εκκλησία της Δαλματίας, έδωσε το Πάλλιον στον Ιωάννη των Σαλόνων και διέταξε όλους τους Δαλματούς επισκόπους να τον υπηρετήσουν. Διέταξε επίσης τον επίσκοπο της Νόνας και άλλους επισκόπους να περιοριστούν στις επισκοπές τους.Mann, σ. 168 Ο Λέων ΣΤ΄ απαγόρευσε επίσης στον Καστράτο να παντρευτεί.Medical problems of performing artists, Τομ. 13 (1998), σ. 151 Οι Άραβες απειλούσαν και ο Λέων ΣΤ΄ κάλεσε σε βοήθεια εναντίον τους με την φράση :

"Όποιος πέθανε πιστός σε αυτόν τον αγώνα θα βρει πάντοτε ανοιχτές τις πόρτες της βασιλείας των Ουρανών".Pierre Riché, The Carolingians: A Family Who Forged Europe (1993), σ. 311

Ο Λέων ΣΤ΄ πέθανε τον Φεβρουάριο του 929 και τον διαδέχθηκε ο Πάπας Στέφανος Ζ΄, η ταφή του έγινε στην Βασιλική του Αγίου Πέτρου.

Παραπομπές

Πηγές

Platina, Bartolomeo (1479), The Lives of the Popes From The Time Of Our Saviour Jesus Christ to the Accession of Gregory VII.
Mann, Horace K., The Lives of the Popes in the Early Middle Ages, Vol. IV: The Popes in the Days of Feudal Anarchy, 891–999 (1910)

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 10ου αιώνα